Charles-Nicolas Simonon — Wikipedia
Charles-Nicolas Simonon
(Redjiblé di C. Simonon)
Li Wiccionaire si rsieve di sacwants fråzes da "Charles-Nicolas Simonon" po-z enimådjî des mots k' i gn a.
pondeure di lu (d' on nén cnoxhou pondeu)
Charles-Nicolas Simonon (e walon, pus coûtmint, Tchåle Simonon u Tchåle-Colas Simonon) a skepyî e 1774, et mori e 1847.
Di s' mestî, i s' a todi dit rintî. Il a viké tote si veye a Vå Bnoete, ki c' esteut, adon, tos tchamps.
2 Ouves
3 Come troveu d' ortografeye
4 Shuvance di ses ouves
C' est l' seu grand scrijheu e walon k' a cnoxhou les redjimes lidjwès, francès, holandès pu bedje.
Ouves[candjî | candjî l' côde wiki]
I va enonder ene môde ezès belès letes e walon, li cene di s' rissovni romanticmint del patreye, et do vî tins. On voet bén çoula divins li long arimea "Li Côpareye", k' il î cåze d' ene viye clotche del catedråle Sint Lambiet. Li powinme a stî publiyî dins ene ramexhnêye: Poésies en patois de Liège (1845).
Il a eto scrît des pîces di teyåte: Li spér (1823), Li mårticot (nén tote fwaite), eyet Conte les duwels (1835).
Tchåle Simonon a ossu scrît des tchansons d' circonstances, come pol rivnowe da John Cockerill a Serè e 1834.
Come troveu d' ortografeye[candjî | candjî l' côde wiki]
Dins l' adrovaedje di s' live "Powezeyes e patwès d' Lidje", i dene tot on sistinme oridjinå po scrire li "patwès d' Lidje". Et mostrer sacwants mwaisses ponts del croejhete walone. C' est l' prumî k' a yeu l' idêye di scrire li son yod todi del minme manire (lu, avou on sene ortografike especiå).
Shuvance di ses ouves[candjî | candjî l' côde wiki]
Avou "Li Côpareye", i va enonder on clintcha passeyisse dins les Belès Letes e walon.
Dins si arimé "Li langue nåcionåle", il a prins pôzicion siconte li foirci uzaedje di l' olandès come lingaedje nåcionå des Bas Payis. Ci scrijhaedje la pout esse riwaitî come li prumî tecse walon di sociolinwince.
Eto, Tchåle-Colas Simonon a stî onk des scrijheus lidjwès, avou Henry Forir eyet Charles Duvivier, k' a fwait soude li movmint linwistike walon del fén do 19inme sieke.
Li langue nåcionåle (powinme)
boket di "Li Côpareye"
Pådje da Simonon so l' Aberteke
Deus powinmes sol djåspinreye "Li walon d' emon nozôtes" avou ratournaedje del "langue nåcionåle" e francès
Esplikêyes des deus dierins hagnons del "langue nåcionåle" ezès scoles do Noû Lovén
Prin del pådje «https://wa.wikipedia.org/w/index.php?title=Charles-Nicolas_Simonon&oldid=301598»
Cisse pådje a stî candjeye pol dierin côp li 11:40 a 9 djulete 2013.